आहड़ नदी
आहड़ नदी (Ahar River) या आयड़ नदी भारत के राजस्थान राज्य के उदयपुर ज़िले में बहने वाली एक नदी है। यह बेड़च नदी की एक सहायक नदी है (साथ ही यह बनास नदी, चम्बल नदी और यमुना नदियों की भी सहायक नदी है)। उदयपुर की प्रसिद्ध झीलों - पिछोला झील और फतेहसागर झील - का फैलाव जल इसी नदी में चला जाता है। पहले इस ऐतिहासिक रूप से महत्वपूर्ण नदी में सीवरेज और कूड़े से भरे उदयपुर शहर के जल की निकासी हो रही थी। लेकिन अब सरकार ने इस पर ध्यान दिया है और इस नदी के उत्थान पर बहुत कार्य हो रहा है और इसे सुंदर बनाया जा रहा है।